Йежи Дудек
Йѐжи Хѐнрик Ду̀дек () е полски футболист-вратар, играч на Реал Мадрид и на Полския Национален отбор

Спортна кариера 
През 2001 преминава в Ливърпул от Фейенорд. С колебливите си намеси и често допускани грешки той става център на вниманието на медиите, които непрестанно го обвиняват за слабото му представяне и получава критики от мнозина от фенове на „червените“.

На 25 май 2005 година във финала за КЕШ срещу Милан той се превръща в герой за Ливърпул, след като отбора губи с 3:0 на почивката и през второто полувреме връща 3 гола за 6 минути. Йежи Дудек блесва при спасяване на два удара в невероятна близост на украинския голмайстор на Милан Андрий Шевченко в края на второто продължение. По време на дузпите той повтаря „танците“ по гол-линията на Брус Гробелар (бивш вратар на Ливърпул) от Рим '84. Дудек спасява 2 дузпи — на Андреа Пирло и решителната последна на Андрий Шевченко. През сезон 2006/2007 Дудек е повече резерва. Йежи обявява, че се чувства като роб в Ливърпул и решава да напусне отбора. Не след дълго Реал Мадрид предлагат договор на поляка за два сезона като резерва на Икер Касиляс и той слага подписа си на договор според който ще взима 1,5 милиона на сезон.

Външни препратки 
  Профил на 90minut.pl

Източници 

Полски футболисти
Футболисти на Фейенорд
Футболисти на ФК Ливърпул
Футболисти на Реал Мадрид